মাত্র ২৫ বছর বয়সে দেশের শিল্পাঙ্গনে নিজেকে প্রতিষ্ঠিত করতে সক্ষম হয়েছেন তিনি। গল্পটা ২০১১ সালের। ছাত্রাবস্থায় ব্যবসায়ী বাবার হাত ধরে ৫০ লাখ টাকা দিয়ে গড়ে তুলেন “সুপ্তি প্রিন্টিং এন্ড প্যাকেজিং” নামের একটি শিল্প প্রতিষ্ঠান। সেখান থেকে সফল হয়ে মূলধন বাড়িয়ে প্রতিষ্ঠা করেছেন এক্সেসরিজ কোম্পানি, কনস্ট্রাকশন ফার্ম ও সোয়েটার কারখানা। “সুপ্তি সোয়েটার লিমিটেড” নামের শতভাগ কমপ্লাইনস্ ও রপ্তানিমুখী কারখানাটিতে বর্তমানে ১ হাজার শ্রমিক কাজ করছে। তাঁর বিচক্ষণতায় কারখানাটি ইউরোপের বিভিন্ন দেশের বায়ারদের কাছ থেকে প্রচুর অর্ডার পাচ্ছে। বর্তমানে তিনি সুপ্তি সোয়েটার, সুপ্তি প্রিন্টিং এন্ড প্যাকেজিং, এসআরএফ পলিফ্লেক্স ও শহিদ-মিনা কনস্ট্রাকশন লিমিটেডের ব্যবস্থাপনা পরিচালক হিসেবে দায়িত্ব পালন করছেন।